Patria potestat

A patria potestat ye un termen derivau de o latín patria potestas y ye o poder de os pais sobre os fillos y descendients. Esta figura churidica en o Dreito Foral aragonés, compilau en o Decreto Lechislativo 1/2011, se denomina "autoridat familiar".

A patria potestat u autoridat familiar implica:

 Cusirar a os fillos en lo que calga.
 Fer a representación legal (fuera de os casos de concaramiento d'intereses, art. 13. DL 1/2011).
Fer l'administración de os suyos biens.

A extinción d'a patria potestat u autoridat familiar queda extinguida per:

 Muerte de o pai, mai, fillo o filla.
 Adopción de o fillo o filla.
 Modificación de a sentencia d'incapacitación per deixar d'estar incapaz.
 Per casorio d'a persona incapaz.

Mas d'antes a patria potestat yera entendida como una facultat de o pai en beneficio de a familia y os suyos fillos que debeba protecher-los. L'orichen de o vocablo nos remonta a o Dreito Romano, a figura de o pater familiae sobre os fillos.

A patria potestat ye inherent a o feito de ser pai u mai, no ye transmitible, no ye renunciable y no prescribe, amás s'aplica tanto a fillos naturals como biolochicos. Por tanto, a patria potestat u autoridat familiar en aragonés coincide con a tutela cuan ye exercida por os pais.

 Se veiga tamién 
Dreito civil.

Categoría:Dreito civil